Vestlig psykologi - og særlig dens dominerende fokus på individet - har de siste tiårene hatt stor innflytelse på internasjonal utviklingspolitikk og praksis. Hva slags innvirkning har dette fokuset på de lokale mottakerne av utviklingsintervensjoner i det såkalte 'globale sør'?
I sin doktoravhandling ser Johanna Sofia Adolfsson på møtet mellom vestlig psykologi, global utviklingspolitikk og lokale forståelser av hva utvikling betyr. Hvordan blir utviklingsintervensjoner som fremmer uavhengighet og selvrealisering oppfattet og diskutert blant de malawiske mottakere av disse initiativene?
Adolfssons stiller kritiske spørsmål ut fra en kulturell og sosialpsykologisk innfallsvinkel: Hvilke indirekte og direkte konsekvenser får de vestlig forutsatte antagelser om individualisme som en viktig forutsetning for global utvikling? Hvem, og hvem sine måter å forstå og være i verden, prioriteres og fremmes i global utviklingspolitikk og implementering? Hvem, og hvem sine interesser, ignoreres – og med hvilke konsekvenser?
For å utforske disse spørsmålene har Adolfsson gjennomført fokusgruppediskusjoner, dybdeintervjuer og uformelle intervjuer med informanter i landsbyer i det sørlige Malawi som mottar utviklingsintervensjoner fra internasjonale hjelp- og bistandsorganisasjoner, samt med nasjonale og internasjonale representanter for slike organisasjoner.
I sin helhet viser studien at vestlige normer rundt individualisme og selvrealisering ofte er i konflikt med malawiske idealer. I Malawi, hvor kollektive verdier fungerer som et uformelt sikkerhetsnett, og når akutt fattigdom betyr at gjensidig WHAT og utvikling forstås som et felles engasjement, kan selvrealisering være i skarp konflikt med kollektive verdier. I verste fall risikerer man at helt essensielle sosiale strukturer og relasjoner kollapser, ofte med ødeleggende konsekvenser for enkeltpersoner og grupper.
Adolfssons studie bidrar til å forklare hvorfor global utviklingspolitikk - til tross for gode intensjoner - kan være ikke bare uholdbar, men også direkte skade mange menneskers liv og helse.